Ula s daxel n tfelwit-a, neddem-d daɣen ismawen n yimsulaɣ i yellan n yigezduyen-nniḍen, yerna nesbeggen-d anda i yeɣra myal yiwen gar-asen ama deg uɣerbaz alemmas, ama deg tesnawit, nufa-d dakken tuget deg-sen ɣran deg uɣerbaz alemmas. Ula daɣen deg tfelwit-a neddem-d kraḍ n yisteqsiyen igejdanen deg umesteqsay i yerzan anagraw swacu i d-uran, anagraw ideg sɛan ugur akked d unagraw i walan iwulem i tira n tutlayt tamaziɣt. Dɣa negga-asen tasleḍt i tririyin n 15 n yinelmaden. Deg yal asteqsi llan kraḍ n yisumren n yinagrawen n tira iɣef i d-tɛedda tutlayt tamaziɣt, ihi, isɣel i nesseqdec deg tfelwit-a yessegzay-d anwa anagraw i yefren yal anelmad. S ugraw n yisɣal-agi i nessaweḍ nexdem adlif-agi, nsebeggen-d tuget n yinelmaden anwa anagraw swacu i d-uran, anwa 56